พี่ใหญ่พามากินข้าวมันไก่ร้านนี้  บอกว่าร้านนี้เป็นร้านชื่อดังมากในอดีต แต่แกไม่ได้กินนานแล้ว  ก็สั่งกันมาคนละจาน ทานกันเป็นปกติ แต่พี่ใหญ่จะกินเน้นเรื่องใหญ่ตูม ๆ  ผมก็กินเนื้อล้วนข้าว ๆ ซีด ๆ ไป

ด้านรสชาติ เฉย ๆ มากครับ เนื้อไก่ก็ปกติ ไม่ดีไม่แย่  ข้าวแข็งไปนิด  แต่ที่กังขาเป็นพิเศษคงเป็นน้ำซุปที่เปรี้ยวรสมะนาวดองมาก (ถ้าใครสั่งเพิ่มมีคิดเงินเพิ่มด้วยนะ) คือไม่ค่อยถูกปากผมสักเท่าไหร่ ซึ่งอาจจะเป็นสูตรที่ปรับให้เหมาะกันคนแถวนี้กระมัง

ตอนที่กินก็สั่งหมูสะเต๊ะหน้าร้านมาด้วย  ก็อร่อยดีครับ แต่เนื้อหมูมีมันน้อยไปหน่อย รสเลยแห้ง ๆ  

โดยรวม ๆ แล้วร้านนี้ก็กลาง ๆ ครับ รสโอเค  ราคาก็โอเค ตามมาพิสูจน์กันได้ครับ